ช่วงค่ำของคืนในเทศกาลกินเจ รู้สึกว้าเหว่ ... จะให้ไปที่เท่ห์ๆ ดนตรี ดี๊ ... ดี ... ตอนนี้คงจะผิดกาลเทศะ ก็เลยต้องตะลอนออกมาหาสีสันยามค่ำคืน ร้านน้ำเต้าหู้-เต้าฮวย นี่แหละที่พึ่งของผมในคืนนี้ ... รู้สึกจะขัดกันเล็กน้อย แต่ก็เอาเถอะดีกว่าไม่มีที่ไป -*- 

[ที่ตั้ง] ร้านอยู่ตรงถนนศุภสารรังสรรค์ ด้านหน้าร้านทวีชัย เทรดดิ้ง  ร้านแผงลอยริมถนน มีโต๊ะที่นั่งจัดวาง 5- 6 โต๊ะ ก็พอชิลล์ๆ ดูรถราสัญจรไปมาได้ครับ

ร้านนี้ขายตลอดทั้งปี ไม่ได้มีเฉพาะเทศกาลกินเจนะครับ ^^ เมนูก็มีแค่ น้ำเต้าหู้ร้อน (6 บาท) ใส่เครื่อง (15-20 บาท) เต้าฮวย (10 บาท) จะใส่เครื่องอะไรเพิ่มก็คิดเงินเพิ่มกันไปครับ ทานแล้วรู้สึกติดใจครับ น้ำเต้าหู้ รสเข้มข้น จะหวานมาก หวานน้อยก็สั่งกันได้ ไม่มีกลิ่นเหม็นของถั่ว ส่วนเต้าฮวยน้ำขิง เนื้อเต้าฮวยอ่อนๆ ถ้าแน่นกว่านี้สักนิดคงดี กับน้ำขิงรสไม่เข้มข้นมาก เผ็ดอ่อนๆ ไม่ถึงกับแสบคอ ก็พอใช้ได้ครับ  โดยรวมก็ถือว่าเป็นร้านน้ำเต้าหู้ที่ไว้วางใจในเรื่องรสชาติได้อีกร้านหนึ่งครับ 
